
	DESCRIEREA OCUPAȚIEI

	Descrierea ocupației Confecționerul-montator/confecționera-montatoare produse din lemn realizează, prelucrează și asamblează elemente și produse din lemn (mobilier, uși, ferestre, componente decorative sau structurale), utilizând unelte manuale și echipamente mecanizate. Activitatea include debitarea, fasonarea, finisarea și montarea produselor conform desenelor tehnice și cerințelor de calitate.
Scopul activităților: realizarea de produse din lemn funcționale și estetice, conforme cu proiectele tehnice, standardele de calitate și cerințele clientului.
Calități personale:. atenție la detalii; îndemânare și precizie manuală; răbdare și perseverență; spirit practic; responsabilitate; capacitate de lucru în echipă; creativitate (mai ales pentru finisaje și design).
Cunoaşterea: tipurilor de lemn și caracteristicile acestora; tehnologiilor de prelucrare a lemnului; simbolurilor pentru citirea desenelor tehnice; normelor de calitate și standardelor în domeniu; regulilor de securitate și sănătate în muncă; particularităților proceselor de finisare a produselor/confecțiilor din lemn (lăcuire, vopsire, șlefuire).
Capacități profesionale: stabilirea etapelor de lucru conform procesului tehnologic; măsurarea și verificarea dimensiunilor; utilizarea utilajelor specifice; debitarea și prelucrarea lemnului; asamblarea componentelor; montarea produselor finite; identificarea neconformităților și corectarea/înlăturarea acestora.
Echipamente, instrumente, scule și materiale:
· echipament de lucru și de protecție: salopetă; mănuși de protecție; ochelari de protecție; cască (unde este necesar); bocanci de protecție; mască antipraf;
· echipamente speciale: circular; mașină de rindeluit; mașină de frezat; mașină de șlefuit; mașină-unealtă cu comandă numerică (Computer Numeric Control) (în ateliere moderne); presă pentru lemn;
· instrumente, scule, aparate de măsură și control (AMC): ruletă, șubler, echer; nivelă; fierăstrău manual; ciocan, șurubelniță; clești; metru de tâmplărie;
· materiale și consumabile: lemn masiv; plăci PAL, MDF; adezivi (aracet); lacuri și vopsele; șuruburi, cuie, balamale; hârtie abrazivă;
· software: programe CAD (ex: AutoCAD); software pentru proiectare mobilier; software specifice pentru funcționarea mașinilor-unealte cu comandă numerică.
Condițiile de muncă solicitate (mediul fizic, socio-organizațional):
· mediul fizic: atelier sau hală de producție; zgomot moderat/ridicat; expunere la praf de lemn; necesită efort fizic și stat în picioare; utilizarea utilajelor mecanizate;
· mediul socio-organizațional: lucru în echipă; respectarea termenelor de execuție; coordonare cu proiectanți și superiori; activitate organizată pe flux tehnologic.
Riscuri profesionale: 
riscuri generale: accidentări la utilaje; tăieturi sau lovituri; expunere la praf și substanțe chimice; zgomot excesiv;
afecțiuni/boli profesionale: afecțiuni respiratorii; probleme auditive; afecțiuni ale coloanei vertebrale; dermatite (contact cu substanțe chimice).
Perspectiva pe piața muncii: Ocupația Confecționer-montator/confecționer-montatoare produse din lemn este stabilă și necesară, deoarece industria lemnului și producția de mobilier sunt în continuă cerere. Există oportunități atât în fabrici, cât și în ateliere mici sau activități independente.
Tendințe de viitor al domeniului: automatizarea proceselor (utilaje CNC); creșterea cererii pentru mobilier personalizat; utilizarea materialelor ecologice; digitalizarea proiectării (3D); accent pe design și eficiență energetică.

	FONDUL STANDARDULUI OCUPAȚIONAL

	Competențe generice (transversale) (CG):
CG 1. Citirea documentației tehnice: proiecte/scheme tehnice, fișe de lucru, instrucțiuni tehnice
CG 2. Dezvoltarea antreprenoritului și orientare spre calitate 
CG 3. Comunicarea și lucrul în echipă
CG 4. Utilizarea platformelor digitale, metodelor și tehnicilor de comunicare.
CG 5. Promovarea produselor, serviciilor, sistemelor bazate pe tehnologii prietenoase mediului și sustenabile. 

	
Atribuții și sarcini de lucru
	Competențe profesionale (CP) și corelarea lor cu sarcinile de lucru
	Criterii de realizare a activităților asociate competențelor profesionale

	ATRIBUȚIA 1. Organizarea activităților și locului individual de lucru
Sarcina 1.a. Aplicarea normelor de securitate și sănătate în muncă (SSM), normelor de securitate antiincendiară și de protecție a mediului.
Sarcina 1.b. Analiza sarcinii/comenzii de lucru repartizată de superior sau primită de la client.
Sarcina 1.c. Analiza fișei tehnologice sau schiței clientului pentru produsul care urmează a fi confecționat.
Sarcina 1.d. Stabilirea necesarului de echipamente, utilaje, materii prime și materiale.
Sarcina 1.e. Stabilirea etapelor de lucru și succesiunii lucrărilor pentru realizarea sarcinii.
Sarcina 1.f. Coordonarea procesului/etapelor de lucru cu superiorul și membrii echipei.
Sarcina 1.g. Pregătirea locului individual și/sau bancului de lucru.
	CP 1. Planificarea activităților în baza fișei tehnologice sau schiței clientului 
(1.a; 1.b; 1.c; 1.e; 1.f; )




	1.1. Participă la instruirile periodice privind SSM, securitatea antiincendiară, contrasemnând în Registru de evidență a instruirilor SSM, pentru asumarea responsabilității de respectare a acestora pe tot parcursul activităților profesionale.
1.2. Utilizează rațional resursele naturale și energetice, aplicând principiile economiei sustenabile și normele de protecție a mediului.
1.3. Examinează sarcina de lucru, repartizată de superior sau comanda primită de la client, în vederea stabilirii particularităților specifice ale lucrărilor, stabilirii etapelor tehnologice și resurselor necesare pentru realizarea acesteia.
1.4. Examinează cu atenție schița clientului/fișa tehnologică a produsului, care urmează a fi confecționat, pentru a verifica parametrii tehnologici și a preveni abaterile și/sau supraconsumul de materiale și resurse. 
1.5. Determină etapele și succesiunea lucrărilor în funcție de complexitatea sarcinii de lucru sau produsului din lemn care urmează a fi confecționat.
1.6. Utilizează tehnici de comiunicare asertivă și asultare activă pentru coordonarea procesului/etapelor de lucru cu superiorul și membrii echipei.

	
	CP 2. Asigurarea cu echipamente, utilaje, materii prime și materiale
(1.d; 1.g;)

	2.1. Identifică necesarul de echipamente, utilaje și materiale, în baza analizei schiței clientului și/sau fișei tehnologice, particularităților produsului din lemn care urmează a fi confecționat și materiei prime, precum și cerințelor specifice ale clientului.
2.2. Coordonează cu clientul achiziționarea materiei prime, în cazul când activează ca liber profesionist, aplicând principiul preț-calitate.
2.3. Recepționează de la depozit utilajele speciale necesare pentru realzarea sarcinii de lucru, conform procedurilor interne ale entității.
2.4. Amplasează ergonomic instrumentele, utilajele, sculele necesare, conform etapelor de lucru stabilite cu respectarea succesiunii lucrărilor și etapelor tehnologice.

	ATRIBUȚIA 2. Comunicarea cu clientul, membrii echipei, superiorul
Sarcina 2.a. Concretizarea particularităților sarcinii de muncă/comenzii cu superiorul și/sau cu clientul.
Sarcina 2.b. Consultarea cu clientul a schiței produsului din lemn, în caz de activitate ca liber profesionist.
Sarcina 2.c. Consultarea superiorului/clientului la apariția dificultăților/devierilor/neconformităților în procesul de lucru.
Sarcina 2.d. Predarea produsului din lemn clientului sau persoanei responsabile din cadrul companiei.
Sarcina 2.e. Consultarea clientului privind particularitățile de exploatare a produselor finite, după caz.
	CP 3. Utilizarea tehnicilor de comunicare și colaborare cu superiorul, membrii echipei și clientul
(2.a; 2.b; 2.c; 2.d; 2.e;)

	3.1. Obține detalii suplimentare ale sarcinii de lucru în urma verificărilor și consultării repetate a proiectului. 
3.2. Stabilește împreună cu superiorul/membrii echipei fezabilitatea schiței clientului cu realitatea procesului tehnologic.
3.3. Recomandă clientului, după caz, schița ajustată și soluțiile optime pentru realizarea calitativă a produsului din lemn, în cazul activității ca liber profesionist. 
3.4. Comunică, operativ superiorului sau beneficiarului, în cazul dificultăților, devierilor, neconformităților apărute în procesul de lucru, venind cu recomandări/soluții de înlăturare/lichidare a acestora.
3.5. Completează obligatoriu la predarea produsului din lemn clientului actul de predare-primire cu atașarea schiței/proiectului inițial și indicarea termenului și condițiilor de garanție.
3.6. Informează, utilizând terminologia specifică, clientul/beneficiarul despre regulile de exploatare a produsului livrat, reieșind din tipul materialului utilizat și particularitățile de exploatare a acestuia.

	ATRIBUȚIA 3. Operarea mașinilor pentru prelucrarea lemnului, echipamentelor, instrumentelor, sculelor și AMC -urilor
Sarcina 3.a. Preluarea echipamentelor, instrumentelor, sculelor și AMC –urilor.
Sarcina 3.b. Evidența echipamentelor, instrumentelor, sculelor și AMC –urilor primite în gestiune.
Sarcina 3.c. Selectarea echipamentelor, instrumentelor, sculelor și AMC–urilor specifice lucrărilor/sarcinii/etapei de lucru.
Sarcina 3.d. Verificarea funcționalității mașinilor pentru prelucrarea lemnului.
Sarcina 3.e. Pregătirea echipamentelor și sculelor necesare pentru realizarea sarcinii.
Sarcina 3.f. Aplicarea indicațiilor producătorului/fișei tehnice a mașinilor pentru prelucrarea lemnului, echipamentelor, instrumentelor, sculelor și AMC –urilor la utilizarea acestora.
Sarcina 3.g. Întreținerea mașinilor pentru prelucrarea lemnului, echipamentelor, instrumentelor, sculelor și AMC –urilor.
Sarcina 3.h. Restituirea echipamentelor, instrumentelor, sculelor și AMC –urilor, după caz.
	CP 4. Utilizarea mașinilor pentru prelucrarea lemnului, echipamentelor, instrumentelor, sculelor și AMC -urilor
(1.a; 1.b; 1.c; 3.a; 3.b; 3.c; 3.d; 3.e; 3.f; 3.g; 3.h; )

	4.1. Primește de la persoana responsabilă/de la superior echipamentele, instrumentele, sculele și AMC-urile, conform actului de predare-primire și particularităților operaționale ale entității.
4.2. Asigură evidența și buna funcționare a echipamentelor, instrumentelor, sculelor și AMC –urilor primite în gestiune, verificând periodic și prezentându-le în procesul de inventariere, organizat la nivel de subdiviziune sau entitate.
4.3. Alege doar echipamentele, instrumentele, sculele și AMC –urile, necesare pentru realizarea unei anumite etape de lucru, pentru a asigura ergonometria procesului tehnologic.
4.4. Examinează obligaroriu, vizual starea tehnică a mașinii pentru prelucrarea lemnului, înainte de punerea în funcțiune a acesteia, respectând normele de SSM.  
4.5. Conectează, cu responsabilitate și cu respectarea cerințelor SSM, mașina pentru prelucrarea lemnului pentru a verifica funcționalitatea acestea, stopând lucrările în cazul neconformităților și asigurând lichidarea acestora de către persoana responsabilă.
4.6. Verifică, cu atenție la detalii, starea echipamentelor și sculelor necesare pentru realizarea sarcinii de lucru, solicitând, la necesitate, implicarea specialistului responsabil sau raportând superiorului rebutarea echipamenului sau sculelor nefuncționale.
4.7. Citește, obligatoriu, indicațiile producătorului din fișa tehnică a mașinilor pentru prelucrarea lemnului, echipamentelor, instrumentelor, sculelor și AMC –urilor înainte de utilizarea acestora, fiind atent la specificul de lucru a fiecărui echipament.
4.8. Solicită realizarea procedurilor de întreținere periodică a mașinilor pentru prelucrarea lemnului, echipamentelor, instrumentelor, sculelor și AMC –urilor, în baza evidenței numărului de ore lucrate și volumului de lucrări realizate.
4.9. Asigură deservirea tehnică a mașinilor pentru prelucrarea lemnului, echipamentelor, instrumentelor, sculelor și AMC –urilor, conform termenilor de garanție și condițiilor de deservire stabilite la punerea în funcțiune a echipamentelor, conform indicațiilor producătorului și procedurilor interne ale entității.
4.10. Transmite prin act de predare primire echipamentele, instrumentele, sculele și AMC –urilor la identificarea defectelor tehnice care nu se supun reparațiilor sau la încheeerea contractuklui de arendă/deservire/de lucru.

	ATRIBUȚIA 4. Confecționarea produselor de mobilier
Sarcina 4.a. Preluarea de la depozit/procurarea materiei prime.
Sarcina 4.b. Pregătirea materiei prime și furniturii.
Sarcina 4.c. Debitarea lemnului.
Sarcina 4.d. Încleierea canturilor. 
Sarcina 4.e. Pregătirea locurilor pentru furnitură.
Sarcina 4.f. Decorarea mobilierului și a corpurilor de fixare, după caz.
Sarcina 4.g. Sortarea modulelor/părților de mobilă
Sarcina 4.h. Ambalarea pentru transportare

	CP 5. Realizarea procedurilor de debitare și pregătire a materiei prime
(1.a; 1.b; 1.c; 4.a; 4.b; 4.c;)

	5.1. Primește materia primă de la depozit în baza fișei de comandă, conform procedurilor interne ale entității, sau o procură de la furnizorii autorizați, în cazul activității ca liber profesionist.
5.2. Aplică procedurile tehnologice de pregătire a materiei prime, analizând vizual calitatea acesteia pentru a identifica și înlătura eventualele neconformități.
5.3. Poziționează materia primă pe masa de lucru a echipamentelor de debitare, monitorizând/facilitând procesul de avansare a materiei prime în zona de acțiune a discului circular.
5.4. Secționează lemnul/materia primă, conform dimensiunilor din schiță tehnologică sau specificația tehnică, asigurând corectitudinea manevrelor indicate în proiect și respectarea normelor SSM.
5.5. Sortează semifabricatele debitate, verificănd dimensiunile indicate în schiță tehnologică sau specificația tehnică, calitatea și specificul etapelor următoare de prelucrare.

	
	CP 6. Aplicatrea canturilor
(1.a; 1.b; 1.c; 4.a; 4.b; 4.d;)

	6.1. Utilizează echpamente speciale pentru încleierea canturilor conform schiței tehnologică sau specificației tehnice.
6.2. Verifică rolele de avans și banda rulantă a echipamentelor/mașinilor de aplicare a canturilor.
6.3. Reglează pneumatic riglele de sprigin pe banda rulantă a echipamentelor/mașinilor de aplicare a canturilor, în funcție de grosimea stratului de aplicare a bordurilor.
6.4. Configurează parametrii agregatelor de lucru la cerințele din documentația tehnică, ținând cont de grosimea pieselor.
6.5. Încălzește preliminar adezivii, verificând nivelul granulelor în rezervorul (cuva) și setând parametrii conform documentației tehnice a producătorului de adeziv.
6.6. Reglează masa extensibilă și echipamentele auxiliare de suport, la același nivel pe verticală cu banda rulantă, pentru a asigura suport, în procesul de lucru, pentru piesele de dimensiuni mari.
6.7. Verifică cu atenție amplasarea corectă a capotei de protecție și conectarea echipamentelor de căntuire la sistemul de excaustare (aspirație), conform normelor SSM.
6.8. Poziționează semifabricatele pe banda rulantă a echipamentelor de aplicare a canturilor, monitorizând și facilitând procesul de avansare a pieselor în zona de aplicare a canturilor.
6.9. Monitorizează calitatea încleierii canturilor, realizând testarea pe o piesă de probă, după caz. 
6.10. Sortează piesele căntuite, ținând cont de dimensiuni și specificul etapelor următoare de prelucrare.

	
	CP 7. Finisarea articolelor de mobilier.
 (1.a; 1.b; 1.c; 4.a; 4.b; 4.d; 4.e; 4.f; 4.g; 4.h;)

	7.1. Face măsurătorile cu exactitate, marcând locurile pentru fixarea feroneriei.
7.2. Realizează manual procesul de găurire pentru fixarea feroneriei sau utilizează aparate/utilaje de găurire (burgiul, flexul).
7.3. Înlătură neconformitățile de pe suprafețele din lemn ale articolelor de mobilier prin șlefuire, chituire, lăcuire, după caz.
7.4. Montează cu atenție furnitura, în baza schiței tehnologice sau specificației tehnice, verificând-o pentru a se asigura că este funcțională.
7.5. Instalează elementele de decor pe produsele finite de mobilier, conform fișei tehnologice sau specificației tehnice.
7.6. Distribuie modulele/părțile de mobilă, conform etapelor de montare a acestora.
7.7. Utilizează materiale de protecție (membrană protectoare, carton, poliestiren espandat) pentru ambalarea modulelor/părților de mobilă în vederea transportării acestora la locul de asamblare.
7.8. Se implică în procesul de încărcare/descărcare, fiind responsabil de poziționarea corectă și în siguranță a modulelor/părților de mobilă în unitatea de transport.

	ATRIBUȚIA 5. Confecționarea produselor de dulgherie și tâmplărie (uși, ferestre, componente decorative și/sau structurale)
Sarcina 5.a. Analiza schiței proiectului de execuție a produselor de dulgherie/tâmplărie.
Sarcina 5.b. Selectarea materiei prime specifice și furniturii necesare la îmbinarea produselor de dulgherie/tâmplărie.
Sarcina 5.c. Prelucrarea cu soluție antifungică/antiinsecticidă a lemnului.
Sarcina 5.d. Debitarea materiei prime.
Sarcina 5.e. Croirea pe dimensiuni.
Sarcina 5.f. Rindeluirea lemnului și/sau a materiei prime.
Sarcina 5.g. Profilarea/fasonarea lemnului și/sau a materiei prime.
Sarcina 5.h. Confecționarea îmbinărilor de dulgherie/tâmplărie.
Sarcina 5.i. Îmbinarea subansamblurilor din lemn.
Sarcina 5.j. Finisarea produselor de dulgherie/tâmplărie
Sarcina 5.k. Sortarea produselor de dulgherie/tâmplărie 
Sarcina 5.l. Ambalarea pentru transportare, după caz.
	CP 8. Realizarea produselor de dulgherie și tâmplărie
(uși, ferestre, componente decorative și/sau structurale)
(1.a; 1.b; 1.c; 5.a; 5.b; 5.c; 5.d; 5.e; 5.f; 5.g; 5.h; 5.i; 5.j; 5.k; 5.l;)

	8.1. Studiază fișă tehnologică sau specificația tehnică a produselor de dulgherie/tâmplărie (uși, ferestre, componente decorative și/sau structurale) primite spre execuție.
8.2. Alege, cu atenție și responsabilitate, de la depozit sau de la furnizorii autorizați, materia primă și feroneria necesară la îmbinarea produselor de dulgherie/tâmplărie.
8.3. Aplică soluția antifungică/antiinsecticidă pentru prelucrarea lemnului, conform fișei tehnologice cu respectarea cerințelor antiincendiare și normelor de SSM.
8.4. Secționează lemnul/materia primă în bucăți mari (tăiere brută), conform dimensiunilor din fișă tehnologică/specificația tehnică, asigurând respectarea normelor de SSM și corectitudinea manevrelor indicate în proiect.
8.5. Ajustează, pe dimensiuni fine, materia primă la dimensiunile indicate în fișă tehnologică/specificația tehnică pentru a exclude și/sau minimiza pierderile.
8.6. Prelucrează mecanic suprafața lemnului cu utilizarea echipamentelor de rindeluire.
8.7. Prelucrează lemnul atent, utilizând mașinile cu comandă numerică (CNC), profilându-l pentru ai oferi o structură/design special.
8.8. Aduce piesa de lemn la forma finală prin tăieri la dimensiuni exacti, rotungiri, ajustări și pregătire pentru montaj (fasonare).
8.9. Execută, conform cerințelor din fișă tehnologică/specificația tehnică, noduri de îmbinare a elementelor din lemn.
8.10. Utilizează tehnici de combinare perfectă a subansamblurilor din lemn, conform cerințelor din fișă tehnologică/specificația tehnică.
8.11. Înlătură neconformitățile suprafețelor din lemn ale produselor de dulgherie/tâmplărie prin șlefuire, chituire, lăcuire, după caz.
8.12. Clasifică produsele de dulgherie/tâmplărie după destinație tehnologică și etapele de asamblare a acestora.
8.13. Utilizează materiale de protecție (membrană protectoare, carton, poliestiren espandat), după caz, pentru ambalarea produselor de dulgherie/tâmplărie în vederea transportării în siguranță a acestora la locul de asamblare, după caz.

	ATRIBUȚIA 6. Asamblarea confecțiilor din lemn (carcase/corpuri de mobilier, produse din dulgherie/tâmplăre)
Sarcina 6.a. Analiza schemei/fișei tehnologice de asamblare.
Sarcina 6.b.  Verificarea dimensiunilor confecțiilor din lemn la locul de asamblare și feroneria.
Sarcina 6.c. Distribuirea părților componente/modulele la locul de asamblare .
Sarcina 6.d. Aplicarea schemei/fișei tehnologice de asamblare.
Sarcina 6.e. Fixarea feroneriei 
Sarcina 6.f. Verificarea joncțiunilor și rosturilor.
Sarcina 6.g. Reglarea confecției din lemn 
Sarcina 6.h. Completarea actului de predare/primire a confecțiilor/modulelor din lemn.
	CP 9. Realizarea proceselor de asamblare a confecțiilor din lemn 
(carcase/corpuri de mobilier, produse din dulgherie/tâmplărie)
(1.a; 1.b; 1.c; 6.a; 6.b; 6.c; 6.d; 6.e; 6.f; 6.g; 6.h;)

	9.1. Examinează cu atenție la detalii fișă tehnologică/specificația tehnică pentru asamblarea carcasei/corpului de mobilier, produselor din dulgherie/tâmplărie.
9.2. Controlează cu responsabilitate corespunderea dimensiunilor confecțiilor din lemn la locul de asamblare și prezența tuturor elementelor de feronerie.
9.3. Amplasează la locul de asamblare, ergonomic și conform etapelor/succesiunii de asamblare, părțile componente, modulele confecțiilor din lemn sau produsele din dulgherie/tâmplărie.
9.4. Asamblează părțile componente/modulele confecțiilor din lemn, conform schemei de asamblare din fișa tehnologică.
9.5. Montează cu grijă feroneria conform s schemei de asamblare din fișa tehnologică. 
9.6. Examinează vizual și prin testări mecanice joncțiunile/rosturile elementelor și subansamblurilor confecțiilor din lemn, corpurilor de mobilier, produselor din dulgherie/tâmplărie.
9.7. Utilizează aparate optice speciale pentru scanarea subansamblurilor confecțiilor din lemn, corpurilor de mobilier, produselor din dulgherie/tâmplărie pentru a se asigura de calitatea asamblării acestora.
9.8. Ajustează elementele confecției din lemn, corpurilor de mobilier, produselor din dulgherie/tâmplărie și furnitura acestora prin reglări suplimentare și asigurarea planeității.
9.9. Completează, obligatoriu, actul de predare-primire la predarea produsului din lemn, corpurilor de mobilier, produselor din dulgherie/tâmplărie cu atașarea schiței/proiectului inițial și stabilirea termenului și condițiilor de garanție.

	ATRIBUȚIA 7. Montarea produselor din lemn
Sarcina 7.a. Pregătirea pentru montaj (verificarea documentației tehnice de montare).
Sarcina 7.b. Identificarea elementelor din lemn ce urmează a fi montate și feroneriei
Sarcina 7.c. Organizarea spațiului de montaj.
Sarcina 7.d. Aranjarea îmbinărilor, pieselor și a subansamblurilor.
Sarcina 7.e. Pregătirea sistemelor de prindere și ancorare
Sarcina 7.f. Fixarea produselor din lemn pe suporturi sau în spațiul destinat (uși, ferestre, mobilier etc.).
Sarcina 7.g. Montarea feroneriei, după caz.
Sarcina 7.h. Verificarea produselor montate.
Sarcina 7.i. Completarea actului de predare/primire a lucrărilor de montare.
	CP 10. Instalarea produselor din lemn
(carcase/corpuri de mobilier, produse din dulgherie/tâmplărie)
(1.a; 1.b; 1.c; 7.a; 7.b; 7.c; 7.d; 7.e; 7.f; 7.g; 7.h; 7.i;)

	10.1. Interpretează corect documentația tehnică: schițele, desenele și instrucțiunile de montaj, înainte de începerea lucrărilor, raportând operativ superiorului în cazul identificării neconformităților.
10.2. Selectează confecțiile din lemn (carcase/corpuri de mobilier, produse din dulgherie/tâmplărie) ce urmează a fi montate și feroneria corespunzătoare, verificând, obligatoriu înainte de montare, integritatea și calitatea componentelor.
10.3. Pregătește spațiul de montaj prin curățirea și eliminarea și eliminarea obstacolelor, amplasarea accesibilă și în siguranță a sculelor, dispozitivelor și echipamentelor de lucru. 
10.4. Poziționează, conform planului de montaj, îmbinările, piesele și subansamblurile, respectând ordinea de asamblare și tehnologia de execuție.
10.5. Selectează sistemelor de prindere și ancorare, conform tipului de produs și suportului de montaj, verificându-le din punct de vedere al dimensiunilor și calității.
10.6. Poziționează produsele din lemn pe suporturi sau în spațiul destinat (uși, ferestre, mobilier etc.), conform cotelor și nivelurilor stabilite, verificând stabilitatea și rezistența ansamblului montat.
10.7. Poziționează feroneria și accesoriile, respectând cotele și toleranțele prevăzute, 
10.8. Verifică balamalele, mânerele, încuietorile, glisierele sau alte accesorii pentru a se asigura că funcționează corespunzător, iar fixarea feroneriei este sigură și durabilă. 
10.9. Controlează alinierea, verticalitatea, orizontalitatea și stabilitatea produsului montat, remediind deficiențele identificate înainte de predarea lucrării.
10.10. Înscrie corect și integral toate lucrările executate în actul de predare-primire a lucrărilor de montare, asigurând transmiterea acestuia persoanei responsabile din cadrul entității și clientului.

	ATRIBUȚIA 8. Asigurarea calității lucrărilor
Sarcina 8.a. Respectarea dimensiunilor și prevederilor fișei tehnologice sau specificației tehnice.
Sarcina 8.b. Examinarea calității lemnului/materiei prime.
Sarcina 8.c. Verificarea calității la fiecare etapă de realizare a sarcinii de lucru.
Sarcina 8.d. Verificarea calității pieselor finite.
Sarcina 8.e. Verificarea stabilității și funcționalității produsului asamblat/montat.
Sarcina 8.f. Remedierea abaterilor
Sarcina 8.g. Deservirea în perioada de garanție a produselor confecționate, după caz.
	CP 11. Asigurarea și controlul calității produselor din lemn
(1.a; 1.b; 1.c; 8.a; 8.d; 8.e; 8.f; 8.g;)
	11.1. Execută toate operațiile de lucru conform prevederilor fișei tehnologice, iar orice abatere identificată este semnalată și corectată conform procedurilor interne ale entității.
11.2. Verifică cu atenție calitatea lemnului/materiei prime, iar defectele vizibile ale lemnului (noduri, fisuri, deformări, atac biologic etc.) identificate sunt raportate operativ superiorului și înlăturate, prin înlocuirea materiei prime neconforme.
11.3. Controlează sistematic calitatea lucrărilor, pe parcursul procesului de lucru, rezultatele verificărilor fiindt comparate cu cerințele documentației tehnice, iar neconformitățile remediate și/sau raportate operativ superiorului.
11.4. Controlează vizual și tactil calitatea finisajului, asigurând aspectul estetic și funcțional al produsului conform cerințelor de calitate.
11.5. Controlează îmbinările și elementele de fixare din punct de vedere al rezistenței și siguranței, asigurând stabilitatea și funcționalitatea produsului asamblat/montat.
11.6. Efectuează ajustarea/remedierea abaterilor, utilizând metode și instrumente adecvate, fără afectarea integrității produsului. 
11.7. Realizează deservirea, în perioada de garanție, a produselor confecționate, executând lucrările de întreținere, reglare sau remediere în termenii stabiliți, cu respectarea obligațiilor de garanție și a standardelor de calitate.

	ATRIBUȚIA 9. Finalizarea sarcinii /zilei de lucru
Sarcina 9.a. Curățarea echipamentelor, instrumentelor, sculelor.
Sarcina 9.b. Curățarea locului de lucru.
Sarcina 9.c. Gestionarea deșeurilor.
Sarcina 9.d. Raportarea privind realizarea sarcinii
Sarcina 9.e. Documentarea volumului de lucru realizat, după caz.

	CP 12. Asigurarea ordinii la locul de muncă și raportarea activităților realizate
(1.a; 1.g; 9.a; 9.d; 9.c; 9.d; 9.e;)
	12.1. Asigură obligatoriu, după finalizarea lucrărilor, curățarea echipamentelor, utilajelor, instrumentelor și sculelor îndepărtând resturile de material, praful și impuritățile fără a deteriora echipamentele și accesoriile 
12.2. Pregătește sculele și echipamentele pentru utilizarea ulterioară, , respectând instrucțiunile de exploatare și întreținere ale producătorului.
12.3. Asigură curățarea locului de lucru, la finalizarea activităților, rumegușul, praful și resturile rezultate din procesul de lucru, fiind colectate integral, iar suprafețele de lucru și căile de acces menținute curate și sigure. 
12.4. Sortează deșeurile conform tipului și categoriei acestora, colectând separat materialele reciclabile, deșeurile periculoase, conform normelor de protecție a mediului și principiilor economiei circulare. 
12.5. Evacuează deșeurile colectate în spațiile special destinate, respectând regulile de manipulare și depozitare a deșeurilor și asigirând respectarea normelor de protecție a mediului. 
12.6. Comunică operativ, complet și corect superiorului despre activitățile executateinclusiv eventualele dificultăți, neconformități sau incidente apărute. 
12.7. Duce evidența volumului de lucru realizat, după caz, făcând înregistrări clare și lizibile privind cantitățile, timpul de lucru și operațiile effectuate, actualizând documentele de evidență  conform procedurilor interne ale entității. 




